  Анжелика Тихонова корреспондент Удмуртиысь спортсменка Лилия Васильева куасэн бызьылонъя дуннелэн чемпионатаз мыноз. Со сярысь Россиысь куасэн бызьылонъя федерацилэн «ВКонтакте» мерлыко вотэсысь бамаз ивортӥзы. Ӵошатсконъёс 25-тӥ тулыспалэ – 7-тӥ южтолэзе Германиысь Оберстдорф карын ортчозы Со сяна, Россилэн люкам командаяз эшшо 11 нылкышноос пыризы. Воргоронъёслэн люкам командаязы Удмуртиысь Сергей Ардашев сюриз. Со та дыре бускель Татарстан улосвыл понна бызьылэ. Тодэ вайытом, кемалась ик ӧвӧл Удмуртиысь Александр Ившин егитъёс пӧлын куасэн бызьылонъя дуннелэн чемпионэз луиз.  Тегъёс: Спорт Ижкар Удмуртия Россия куасэнбызьылон  